Білім беру гранттарын тағайындау жөніндегі республикалық комиссияның бірінші отырысы өтті
DATE: 16:57, 09 Тамыз 2021 | GMT +5
TITLE: Білім беру гранттарын тағайындау жөніндегі республикалық комиссияның бірінші отырысы өтті
URL: https://kaz.inform.kz/news/bilim-beru-granttaryn-tagayyndau-zhonindegi-respublikalyk-komissiyanyn-birinshi-otyrysy-otti_a3821798/
META: DATE: 16:57, 09 Тамыз 2021 | GMT +5
TOTAL WORDS: 119
AUTHOR(S):
TEXT: Грантқа үміткерлердің өтінімдерін комиссия мүшелері қарайды. Комиссия құрамына мемлекеттік органдар мен қоғамдық ұйымдардың өкілдері, журналистер, «Қазақстан студенттері Альянсы», Отандастар қорының өкілдері кірді. Одан кейін талапкерлердің ҰБТ-да жинаған балдарына және бекітілген ережелерге сәйкес конкурстық негізде гранттар тағайындалатын болады. Президенттің тапсырмасы бойынша гранттардың жалпы саны 5 мыңға артып отыр. Яғни, өткен жылы білім беру гранттарының саны 51 мың болса, биыл 56 мыңға дейін артты. Сондай-ақ гранттарды бөлу кезінде алғаш рет азаматтардың әлеуметтік осал санаттары үшін квоталар көзделген. Биыл білім беру гранттарын тағайындау конкурсына қатысу үшін барлығы 75 мыңнан астам өтінім берілді, бұл 2020 жылмен салыстырғанда 13 мыңға артық. «Мемлекеттік білім беру гранттарын тағайындау конкурсының нәтижелерін 15 тамызға дейін жариялау жоспарланып отыр», -делінген ҚР Білім және ғылым министрлігінің баспасөз қызметі таратқан ақпаратта
